**SPOLOČNOSŤ DOWNOVHO SYNDRÓMU NA SLOVENSKU v spolupráci s**

**mestom Trenčín a v spolupráci so Slovenským paralympijským výborom**

**usporiadajú**

# PARAPLAVECKÉ PRETEKY

# VC PRIMÁTORA MESTA TRENČÍN ZDRAVOTNE ZNEVÝHODNENEJ MLÁDEŽE 2018

# a

# 3. Majstrovstvá Slovenska v para plávaní mládeže s Downovým syndrómom

Sobota 13. október 2018, Trenčín, Krytá plaváreň - Trenčín, ul. Mládežnícka 4

**P R O P O Z Í C I E**

* **Preteky sú otvorené všetkým plavcom so zdravotným znevýhodnením**
* **Kontrolné preteky plavcov zaradených v roku 2018 do útvarov talentovanej mládeže SPV**
* **Očakáva sa štart pretekárov zo Slovenska i zahraničia**
* **Záštitu prevzal primátor mesta Trenčín**  **Mgr. Richard Rybníček**

1. **VŠEOBECNÉ USTANOVENIA**
2. **Usporiadateľ:**

Spoločnosť Downovho syndrómu na Slovensku a mesto Trenčín

**Spoluorganizátor:**

Trenčiansky plavecký oddiel (TPO)

1. **Dátum:**

Sobota 13.10.2018 o 10.00 hod

1. **Miesto:**

Krytá plaváreň - Trenčín, ul. Mládežnícka 4. Preteká sa v krytej plavárni, 25 m bazén, 8 dráh, obrátkové steny hladké, ručná časomiera. Vstup na bazén je bezbariérový, parkovanie pred plavárňou zo zadnej strany, autom sa obchádza plaváreň !

1. **Prihlášky:**

Záväzné písomné prihlášky zaslať do **20.9.2018** na e- mail: [rlezo2012@gmail.com](mailto:rlezo2012@gmail.com) alebo na adresu : Róbert Lezo, J. Lipského 3, 911 01 Trenčín. Prihlášky po tomto termíne nemusia byť akceptované. Počet pretekárov je obmedzený kapacitou plavárne. **Prihlášky musia obsahovať meno, priezvisko, rok narodenia, klasifikačnú triedu, diagnózu a disciplínu podľa prílohy XLS**

1. **Štartovné a ekonomické podmienky:**

**Štartovné: 2,- € /pretekár**

Úhrada štartovného, ubytovania a cestovného je záležitosťou vysielajúcich subjektov (jednotlivcov alebo klubov). Občerstvenie a pitný režim bude zabezpečený. Úhrada štartovného **sa vykoná** pred pretekmi.

Odhlásenie, resp. zmenu disciplíny u plavca je možné len e-mailom na adresu [rlezo2012@gmail.com](mailto:rlezo2012@gmail.com) najneskôr do 5.10.2018

1. **Prezentácia:**

V sobotu 13.10.2018 vo vestibule plavárne od 9:30 hod.

1. **Doprava:**

individuálna, parkovanie vedľa plavárne podľa kapacity parkoviska – vjazd na parkovisko je zozadu plavárne

1. **Ubytovanie:**

Ubytovanie si vysielajúce subjekty môžu dohodnúť v zariadeniach v blízkosti plavárne na svoje náklady. Napríklad **Šport hotel Ostrov** [**www.hotelostrov.sk/hotel/**](http://www.hotelostrov.sk/hotel/) **alebo Penzión Svorad** [**www.svorad-trencin.sk/sk/penzion/**](http://www.svorad-trencin.sk/sk/penzion/) **alebo Penzión na Sihoti** [**www.penzionnasihoti.sk/sk**](http://www.penzionnasihoti.sk/sk)treba rezervovať vopred.

1. **Kontaktná osoba**:

Róbert Lezo – predseda Spoločnosti Downovho syndrómu - t.č. 0907-887077, e-mail: [rlezo2012@gmail.com](mailto:rlezo2012@gmail.com)

**Informácie o pretekoch nájdete aj na** [**www.downovsyndrom.sk**](http://www.downovsyndrom.sk)**, FB**

1. **TECHNICKÉ USTANOVENIA**
2. **Predpis:**

Preteky sú otvorené všetkým plavcom so zdravotným znevýhodnením. Zvlášť budú ešte vyhodnotení plavci s Downovým syndrómom.

1. **Systém súťaže:**

Pláva sa v jednom súťažnom dni, v rozplavbách priamo na čas podľa platných pravidiel plávania. Preteky sú súťažou jednotlivcov. Štafety vyhlásené nebudú. Štafety dohodneme priamo na mieste, ak nemáte dostatočný počet detí, **môžu byť aj kombinované štafety s plavcami z iných klubov.** **Povolené sú 4 štarty pre jedného plavca!** Organizátor môže vsunúť vložené preteky (preteky doprovodov, trénerov...), ak bude na to časový priestor.

1. **Systém vyhlasovania:**

Vyhlasovanie disciplín prebehne po skončení pretekov. Pretekári na prvých troch miestach získajú diplomy a medaily. Vyhlasovať sa budú všetky vekové kategórie, zvlášť sa budú vyhodnocovať pretekári s DS.

1. **Časový harmonogram plaveckých závodov:**

9:00 - 10:00 prezentácia vo vestibule plavárne (od 9.50 vstup do šatní !)

10:00 - 10:45 rozplavby

10:45 - 11:00 slávnostné otvorenie pretekov

11:00 - 17:00 preteky, vyhlásenie výsledkov

cca o 17:00 ukončenie pretekov

1. **Poradie disciplín: (môže sa zmeniť poradie v deň pretekov)**

1. 100 m Prsia M,Ž všetky vekové kategórie

2. 50 m Motýlik M,Ž všetky vekové kategórie

3. 25 m Prsia M,Ž všetky vekové kategórie

4. 50 m Znak M,Ž všetky vekové kategórie

5. 100 m voľný spôsob M,Ž všetky vekové kategórie

6. 100 m PP M,Ž všetky vekové kategórie

7. 50 m Prsia M,Ž všetky vekové kategórie

8. 100 m Znak M,Ž všetky vekové kategórie

9. 50 m voľný spôsob M,Ž všetky vekové kategórie

10. 50 m voľný spôsob M,Ž **vložené preteky trénerov a doprovodov**

11. 4x25 m v.sp štafety podľa záujmu dohodneme na mieste

Organizátor si vyhradzuje právo zrušiť štart v danej disciplíne pre malý počet prihlásených pretekárov ≤ 2.

|  |
| --- |
| **• Kategórie :**   ● A) mladší žiaci, žiačky, nar. 2006 a mladší. (12 roční a menej) **MŽ**  ● B) starší žiaci, žiačky, nar . 2005 - 2004 (13 a 14 roční) **SŽ**  ● C) mladší dorast, nar. 2003 - 2002 (15 a 16 roční) **MD**  ● D) starší dorast, nar. 2001 - 2000 (7 a 18 roční) **SD**  ● E) muži, ženy, nar. 1999 a menej (starší ako 18 rokov) **M,Ž** |
| TP - telesné postihnutie |
| MP- mentálne postihnutie |
| DS - Downov syndróm |
| ZP - zrakové postihnutie |
| MŽ- mladší žiaci, žiačky |
| SŽ - starší žiaci, žiačky |
| MD- mladší dorast |
| SD - starší dorast |
| M,Ž-muži, ženy |

1. **Lekárska služba:**

Lekárska a zdravotná služba bude zabezpečená počas celej doby pretekov. Vedúci výprav a zákonní zástupcovia zodpovedajú za zdravotný stav svojich plavcov. **Poistenie pretekárov je povinnosťou vysielajúcej organizácie!**

1. **Technická porada rozhodcov a vedúcich z klubov:**

Porada vedúcich klubov prebehne v sobotu 13.10.2018 o 10:15 hod. v priestoroch bazénu pri miestnosti plavčíkov. Kluby určia zodpovednú osobu pre účasť na tomto stretnutí, ktorá odovzdá informácie celej výprave. Schôdzka rozhodcov prebehne o 10:30 v priestoroch pri bazéne.

  